
СИТИБАНК ЮРЪП ПЛС чрез СИТИБАНК ЕВРОПА АД, КЛОН БЪЛГАРИЯ 
[bookmark: _Hlk214551653]ОБЩА ИНФОРМАЦИЯ ОТНОСНО ПРЕДОСТАВЯНИТЕ ИНВЕСТИЦИОННИ УСЛУГИ И ДЕЙНОСТИ ПО ЗАКОНА ЗА ПАЗАРИТЕ НА ФИНАНСОВИ ИНСТРУМЕНТИ 

СИТИБАНК ЮРЪП плс с регистрационен номер 132781, с регистриран адрес на управление: 1 Норт Уол Кий, Дъблин 1, Ирландия осъществява инвестиционни услуги и дейности по Закона за пазарите на финансови инструменти (ЗПФИ) на територията на България чрез Ситибанк Европа АД, клон България, вписан в търговския регистър към Агенция по вписванията, ЕИК 202861597, със седалище и адрес на управление бул. “Ситняково” №48, Сердика Офиси, ет.10, община “Оборище”, гр. София 1505, (Банката). 
Банката е получила разрешение за извършване на банкови сделки в страната, включително услуги и дейности, посочени в Приложение І към Директива 2004/39/ЕС (заменено от Приложение I към Директива 2014/65/ЕС), чрез разкриване на клон в Република България, съгласно уведомление от 04.10.2013 г. на ръководителя на Управление „Банков надзор – международни банки“ към Централната банка на Ирландия, съгласно чл. 25 от Директива 2006/48/ЕО на Европейския парламент и Съвета от 14 юни 2006 относно предприемането и осъществяването на дейност от кредитните институции (преработена) (заменена от Директива 2013/36/ЕС на Европейския парламент и на Съвета от 26 юни 2013 година относно достъпа до осъществяването на дейност от кредитните институции и относно пруденциалния надзор върху кредитните институции и инвестиционните посредници, за изменение на Директива 2002/87/ЕО и за отмяна на директиви 2006/48/ЕО и 2006/49/ЕО). На основание чл. 21, ал. 2 от Закона за кредитните институции, с писмо с изх. № 98-0141/29.11.2013 г. БНБ e уведомила Ситибанк Юръп плс., че Банката може да започне ефективна дейност в страната, след съответното вписване в Търговския регистър на Република България. 
Банката има право да извършва следните дейности на територията на България: 
(i) Приемане на влогове и други възстановими средства от населението като заем, в това число: потребителски кредити, ипотечни кредити, факторинг (със или без право на регресен иск); финансиране на търговски транзакции (включително форфейтинг); 
(ii) Финансов лизинг; 
(iii) Платежни услуги, така както са дефинирани в чл. 4, параграф 3 на Директива 2007/64/ЕО на Европейския парламент и на Съвета от 13 ноември 2007 година относно платежните услуги във вътрешния пазар; 
(iv) Издаване и администриране на други платежни средства ( пътнически чекове и банкови чекове), доколкото тази дейност не е обхваната от т. (iii); 
(v) Предоставяне на гаранции и ангажименти; 
(vi) Търгуване за собствена сметка и за сметка на клиенти със (а) инструменти на паричния пазар; (б) чуждестранна валута; (в) финансови фючърси и опции; (г) валутни и лихвени инструменти;; (д) прехвърлими ценни книжа; 
(vii) Съхранение и администриране на ценни книжа; 
(viii) Услуги по отговорно пазене. 
Банката може да извършва и посочените по-долу инвестиционни услуги и дейности, както и допълнителните услуги както следва: 
(i) получаване и предаване на нареждания във връзка с един или повече от следните финансови инструменти: 
a. Прехвърлими ценни книжа; 
b. Инструменти на паричния пазар; 
c. Опции, фючърси, суопове, форуърдни споразумения и всякакви други договори за деривативи, свързани с ценни книжа, валути, лихвени проценти или доходност, или други деривативни инструменти, финансови индекси или финансови показатели, задълженията по които могат да бъдат изпълнени чрез доставка или парично плащане. 
(ii) изпълнение на нареждания за сметка на клиенти във връзка с един или повече от следните финансови инструменти: 
a. Прехвърлими ценни книжа; 
b. Инструменти на паричния пазар; 
c. Опции, фючърси, суопове, форуърдни споразумения и всякакви други договори за деривативи, свързани с ценни книжа, валути, лихвени проценти или доходност, или други деривативни инструменти, финансови индекси или финансови показатели, задълженията по които могат да бъдат изпълнени чрез доставка или парично плащане. 
(iii) търгуване за собствена сметка във връзка с един или повече от следните финансови инструменти: 
a. Прехвърлими ценни книжа; 
b. Инструменти на паричния пазар; 
c. Опции, фючърси, суопове, форуърдни споразумения и всякакви други договори за деривативи, свързани с ценни книжа, валути, лихвени проценти или доходност, или други деривативни инструменти, финансови индекси или финансови показатели, задълженията по които могат да бъдат изпълнени чрез доставка или парично плащане. 
(iv) управление на портфейли от прехвърлими ценни книжа; 
(v) съхраняване и администриране на следните финансови инструменти: 
a. Прехвърлими ценни книжа, и/или 
b. Инструменти на паричния пазар, и/или 
c. Дялове в предприятия за колективно инвестиране, и/или 
d. Опции фючърси, суопове и всякакви други договори за деривативи, свързани със стоки, задълженията по които могат да бъдат изпълнени чрез доставка, при условие, че те се търгуват на регулиран пазар и/или многостранна система за търговия (МСТ). 
(vi) отпускане на кредити или заеми на инвеститор, за да може да осъществи транзакция с един или повече от следните финансови инструменти: 
a. Прехвърлими ценни книжа, и/или 
b. Инструменти на паричния пазар. 
 
Банката сключва сделките с финансови инструменти (съгласно дефиницията за „финансов инструмент“, дадена в ЗПФИ) за собствена сметка или за сметка на клиенти, както и би могла да извършва и посредничество за сключване на такива сделки. 
Условията и сроковете на всяка конкретна сделка (договор) се уговарят между страните чрез сключване на писмен договор. 
Банката уведомява клиента за съществуващата система за компенсиране на инвеститорите във финансови инструменти, включително за нейния обхват и за гарантирания размер на клиентските активи, като в изпълнение на това задължение Банката е публикувала тази информация на официалната си интернет страница. При поискване Банката предоставя данни относно условията и реда за компенсиране, като тази информация също е предоставена на официалната интернет страница на Банката. 
Банката сключва договори с клиенти чрез законните си представители (управители) или чрез брокерите на финансови инструменти.
[bookmark: _Hlk214551241]В съответствие с чл. 96, ал. 1 от ЗПФИ Приемането и инициирането от Банката на телефонни разговори и съобщения или на разговори и съобщения чрез електронни способи за комуникация, които се отнасят до сключването на сделки за собствена сметка или с приемането, предаването и изпълнението на нареждания на клиенти, се извършват чрез технически средства и апаратура, определени за целта от Банката и/или предоставени на разположение на съответните служители или други лица, извършващи тези действия за Банката. С настоящото Банката уведомява своите клиенти, че телефонните разговори и електронната комуникация с тях съгласно чл. 96, ал. 1 ще се записват. 

Необходимата информация и документи във връзка с предоставяните инвестиционни услуги и дейности по Закона за пазарите на финансови инструменти са достъпни  на интернет страницата, раздел „ Важна информация“/ Информация относно Закон за пазари на финансови инструменти (ЗПФИ)/ MiFID.

